C 421/40
SL
Uradni list Evropske unije
4.11.2022
Prikaz dejavnosti v zvezi s podpisom sporazuma o nepovratnih sredstvih 4. korak: poročanje in plačila.
Upravičenec mora organu upravljanja prijaviti izdatke za deljeno upravljana sredstva, preden od Komisije/agencije zahteva kakršna koli plačila za neposredno upravljana nepovratna sredstva.
Organ upravljanja bo upravičenca obvestil, ko bo izdatek prijavljen Komisiji v okviru deljenega upravljanja.
V nobenem primeru se stroški ne bi smeli najprej vključiti v zahtevek za plačilo v okviru neposredno upravljanih nepovratnih sredstev, saj bi potem postali neupravičeni v okviru drugega sklada. — Šele ko organ upravljanja prijavi izdatke Komisiji, upravičenec/koordinator naloži tudi izvod prijave, predložene organu upravljanja, v sistem e-Grants, in hkrati vnese vse podatke o izvajanju ukrepa, kot zahtevajo pravila neposredno upravljanega programa. — Če odredbodajalec zahteva potrdilo o računovodskih izkazih pri deljeno upravljanih nepovratnih sredstvih, se lahko revizor opre tudi na revizijska potrdila o izdatkih v okviru deljenega upravljanja, če vključujejo enake stroške in enake pogoje za upravičenost. — Oba organa, ki dodelita sredstva, bosta preverila stroške v skladu s svojimi veljavnimi pravili, na enak način kot pri nesinergijskih ukrepih, in če bodo stroški sprejeti, poskrbela za plačilo na običajen način.